AJAKOHAST OTSE TAEVAST
Rõõm kohtuda jälle!
Mina olen Hakan... - Ja mina Pia Westergard
Oleme seda nii täna kui eeldavasti kogu elu lõpuni.
Oleme rõõmsad, et vaatad meid. Isegi, kui teed seda esimest korda,
kuigi meie saated on olnud eetris juba 10 aastat.
Seega oleme tähistamas oma 10-ndat aastapäeva.
Nii et vaata meid rõõmuga
ja jaga uudiseid me saate kohta kõigi oma sõprade ja tuttavategagi.
Jää meiega, sest meil on midagi olulist, mida sinuga jagada.
Me pole siin vaid sinu aja raiskamiseks või lihtsalt ajaviiteks,
sest muidki tegemisi on palju,
aga samas oleme tänulikud, et Jumal on kutsunud meid.
Elus pole midagi imelisemat,
kui see, et Jumal kutsub meid esmalt ühendusse iseendaga -
et võiksime saada päästetud ja sündida uuesti vaimses mõttes,
mille tulemusena meist saavad Jumala lapsed.
Ainuüksi juba see mõte, et oleme Jumala lapsed,
on peadpööritavalt põnev! - On. Ei vahetaks seda millegi vastu.
Mõned arvavad selle jutu peale, et äkki peame end juba ise jumalaks,
kuid see pole üldse nii.
Teisalt aga oleme täiesti kindlad, et oleme Jumala lapsed. Me teame seda.
Me teame, et Jumala Vaim elab meis ja et oleme uuestisündinud.
Teame, et Jeesus on meie Issand ja me pühendume Talle.
Meil on tavaks pühenduda Jumalale igal hommikul, öeldes:
"Me alistume Sulle ja tunnistame, et Sina Jeesus, oled meie Issand.
See on hoopis midagi muud kui öelda:
"Jumal, tead ju küll, et alistusin sulle juba 60 aastat tagasi."
Ei! Me alistume Talle, elame lähedases suhtes Temaga ja suhtleme Temaga.
Kuulsin mõnda aega tagasi raadios üht hommikupalvust,
kus üks Metodisti kiriku pastor rääkis, kuidas ta räägib oma mehe ja lastega
ja ta teab, et nad on seal, kuna ta räägib nendega.
Ehk siis neil on omavaheline kontakt.
Ja nõnda samuti räägib ta ka Jumalaga.
Ehk siis - Jumal on olemas ja me saame suhelda Temaga.
Ja samas saame ka paluda, et Jumal kõneleks meiega
ja annaks teada, kuidas ja millal midagi teha.
Seda on oluline paluda, et saada kätte need ajakohased võtmed,
kuna üldvõtmed ei toimi mitte alati.
Mõne inimese südameluku avamiseks võib minna tarvis eri-ilmutust v sõnu
ja teda peab kohtlema just talle kohasel moel,
et ta võiks mõista, et Jeesus on see, kes teda kõnetab.
Usume, et Jeesus tahab kõnetada ja õnnistada sind ka täna õhtul.
Ja kui vaatad meid esimest korda, jätka aga vaatamist.
Mõned võivad arvata, et see on vaid juhus, et meid vaatavad.
"Oh, lihtsalt istusin teleka taga ja leidsin juhuslikult TV7,
kus omapärase aktsendiga mees midagi rääkis."
Kuid see pole mingi juhus,
vaid me usume, et Jumal on selle taga.
Paljud paluvad eestpalveid oma laste pärast,
et nad leiaksid tee Jumala juurde.
Nii me palumegi nende laste eest, paludes Jumalat,
et Ta kasutaks erinevaid inimesi ja olukordi,
mis muudaks selle poisi või tüdruku elu.
Kas lapsepõlvest meenuks midagi usu kohta;
või nende vanemate või koguduse usu kohta midagi.
Et midagi võiks puudutada nende elu ja kui me palume nii, siis mis juhtub?
Jumal kuuleb me palveid ja ka vastab neile.
Me tõesti usume, et Jumal kuuleb meid.
Miks? Mitte seetõttu, et Pia kannab teatud värvi riideid,
vaid seetõttu, et Ta on Jumal.
Jumal ei kuule meid mõttega, et:
"No lõpuks ometi kuulen Pia ja Hakani hääli!",
vaid Ta on ustav vastavalt oma Sõnale.
Nii et kui nii sina kui meie palume midagi Tema tahte kohaselt...
"Appikene, aga kust ma tean, mis Jumala tahe on?"
Kui sa muidu ei tea, siis võta Piibel lahti ja vaata järgi.
Heebrealaste kirjas on öeldud,
et Jeesus on see sama eile, täna ja igavesti
ehk siis ka täna - neljapäeva õhtul!
Ühes teises kohas on öeldud, et Jeesus käis ringi ja tegi vaid head,
vabastades inimesi ka kurjadest vaimudest.
Või toodi ta juurde kõik haiged ja vaevatud,
keda Ta tervendas ja vabastas.
Sa võid lugeda ka selle kohta, kuidas Ta andestas kõik patud;
kuidas Ta aitas inimesi ja palju muutusi leidis aset.
Kui tuul puhus ja lained möllasid ning muutused tulid esile.
Sa ütled nüüd, et sa ei usu kogu seda värki!
Aga mina usun. Ma tõesti usun. Ma tean, et see on võimalik.
Toon näite kasvõi oma ema põhjal, kes kartis suuri laineid.
Me elasime saarestikus ja kuigi meil oli 10 m turvaline paat,
ei meeldinud talle mitte, kui tuul puhus ja lained möllasid,
mistõttu ta palus, et need võiks vaibuda.
Aastaid tagasi, kui käisime Piaga Tallinnas
ja meil on suur telk kaasas,
mille pidime koosolekute pidamiseks püsti panema - nii 15 aastat tagasi,
siis Soome lahel oli päris tugev tuul.
Mu isa jälgis hoolega ilmateadet, ainuüksi seetõttu, et oli põllumees,
nii et nad teadsid emaga, et me reisi ajal saab olema
tugev tuul ja suured lained.
Nii et mu ema palvetas selle eest ja kui me Helsingis laeva peale istusime,
helistasin emale ja ütlesin, et meri on täiesti vaikne.
Samas aga teadsin ka, kes on selle muutuse taga.
Ilmateadustajate kohta muide on tehtud üks nali:
"Väikestest poistest, kes palju valetavad, saavad kord ilmateadustajad."
Igal juhul - Jumal muutis midagi.
Meie tänane teema on: "Jumal tahab aidata!"
Ta tahab aidata nii, et vägi tuleks ja jääks me ellu;
et meil läheks hästi ja me võiks öelda: usuelu pole raske ega igav,
vaid usuelus peitub minu vägi.
Jeesuses, Piiblis, palves ja koguduses peitub minu vägi.
Selleks aga, et seda kõike mõista,
peame käituma nagu kõigi teiste alade spetsialistid.
Olgu siis arstid või ehituse järelvalve spetsialistid,
kes majja sisenedes võivad leida erinevaid vigu,
mille tulemusena maja püsib ehk vaid mõne aasta
ja peale seda on elamiskõlbmatu.
Ehk ta on palgatud kontrollima
ja tema kohus on rääkida asjadest nii nagu nad on.
Kui ta aga ei tee seda, ei saa ta ka jätkata selles ametis.
Sama asi puudutab ka jutlustajaid.
Mind küll pole palgatud nende saadete tegemiseks,
aga loodetavasti üks päev on.
Kuid me ei täida seda ametit selleks, et inimeste meelt lahutada.
See oleks iseenesest võimalik, aga me ei tee seda,
sest me tahame eelkõige aidata.
See on meie kohus rääkida asjadest nii nagu nad on.
Nii nagu seda Piiblist näeme ja usume seda olevat.
Vahel, kui inimesed tulevad hea jutluse eest tänama,
on mul ikka kombeks öelda, et ma tõesti usun sellesse.
Ma usun, et see vastab tõele.
Küsimus pole ka selles, et panna inimesi koorma alla,
vaid kinkida pigem vabadust ja öelda: "Siin on tee - seda käige!"
"See tee läheb Helsingisse ja mitte Tamperesse."
"See tee läheb Tamperesse ja mitte Joensuusse!" jne.
Ehk siis, me peame osutama kandvatele alustele,
mis tulevad kasuks nii neile, kes otsivad Jumalat kui ka neile, kes mitte.
Usun, et ristiusus peitub positiivne vägi,
mis mõjutab nii ühiskonda, maad ja maailma
ning ka neid, kes ei usu.
Milline õnnistus maadele, kuhu misjonitöö raames
läheb erinevaid arste, kes rajavad kliinikuid
ja teevad erinevaid asju, aidates inimesi, kes kannatavad.
Samas on me omalgi maal palju inimesi, kes palvetavad.
Kui meid vaatab praegu mõni kohalik poliitik
või omavalitsuse esindaja,
siis kui te vaid teaks, kui palju on inimesi, kes teie eest palvetavad.
Nad paluvad, et teil jaguks võimet ja tarkust teha õigeid otsuseid.
Nad õnnistavad teid ja kogukonda, leides lahendusi probleemidele.
Te juhtidena pole kerge koha peal, aga paljud palvetavad teie eest.
Mõelge aga, kuidas oleks siis, kui nad seda ei teeks?
Elu nii Soomes kui maailmas üldiselt poleks just kõige toredam,
kui keegi ei palvetaks.
Kuid ometigi leidub inimesi ja neid leidub kõikjal, kes palvetavad,
mistõttu ristiusk kannab endas väga positiivset väge.
Jumal ilmus tookord templis.
See ei tähenda nüüd tingimata, et Jumal ilmub kindlas palvekojas.
Ühest küljest muidugi, sest me usume, et kogudus peab tulema kokku.
Nii nagu meil Soomeski pole sadu erinevaid kogudusi,
vaid on üks kogudus - kõik usklikud, kes usuvad Jeesusesse
ja on osa Tema Ihust siin maa peal.
Nemad on Jumala kogudus.
Teisalt aga on meil sadu ja sadu vaimseid kodusid.
Kogudus on ka kui vaimne kodu.
Nii nagu tavaeluski meil on omad kodud.
Me lapsed on küll kodust väljas juba ja me oleme jäänud vaid kahekesi,
kuid kui nad koju tulevad, siis nad on kodus
ja meil on üheskoos tore olla.
Seetõttu ka kogudused vajavad oma kogunemiskohti.
Pole kahtlustki, et vajame kohti, kuhu kokku tulla ja ülistada Jeesust.
Samas ei tohiks see ülistus olla ka mingi ametlik asi,
et mõni minut ülistust, siis korjandus, siis 7 minutit jutlust
ja seejärel kohvile ja koju.
Ei! Me tuleme kokku selleks, et ülistada ja teenida Jeesust
ning kuulda Tema Sõna.
Kõigi tänapäevaste vahendite abil võib kuulda Jumala Sõna, kus iganes:
autos, tänaval kõndides jne.
Kuid sellest hoolimata peaksime tulema kokku ka "templisse" -
paika, kus Jumala Vaim ilmutab Jumala Sõna, mis on äärmiselt tähtis.
Ühtlasi tasub ka palvetada nende jumalateenistuste eest, kus käid.
Ütle: Issand, kui pühapäeval kirikusse lähen...
Psalmides 122 on öeldud:
"Ma rõõmutsen, kui pääsen Issanda kotta!"
Nii et, kui keegi mainib pühapäevasest jumalateenistusest,
sa ütled "Halleluuja!" ja hakkad ootama seda pühapäeva,
et ometigi taas pääseda kogudusse ja kuulda Jumala Sõna
ning olla koos teiste usklikega.
Peale teenistust kohvitamistes või ühistes lõunatamistes
pole ka midagi halba,
kuid me vajame kogudust ja kõike seal toimuvat,
et näha, kuidas Jumal ilmub oma templis.
Ta ei ilmu meile vaid me oma palvekambris,
kuigi tõesti - Ta teeb seda ka,
aga koguduse teenistustel käimises on midagi hoopis erilist ja enamat
ning me peaks seal käima regulaarselt. Vähemalt kord nädalas.
Soovides toetada TV7 tööd, võite helistada 900 1777 (7 eur) Aitäh!
Tahaksin tuua sulle mõned näited Vanast Testamendist,
kuna me kasutame seda sõna "tempel" nii palju.
Uues Testamendis ei kasutata seda enam nii palju,
kuigi tänapäevalgi on kogudusi, kes nimetavad oma hooneid templiteks.
Näiteks Helsingi Päästearmee nimetab oma palvekoda templiks.
See on igati ilus ja hea sõna,
kuid tempel oli Vana Testamendi aegne kogunemiskoht,
kus Jumala rahvas käis teatud aegadel aastast.
Tempel on ka paik, kus ohverdatakse.
Me toome Jumala kotta oma kümnise ja ohvrianni, kiites samas Jumalat.
Me ei äga oma ohvrit tuues, et: "Oh aeg, jälle pean andma!"
Ei! Me täname Jumalat selle eest, et Ta on õnnistanud meid
ja et meil on võimalus tuua oma kümnis Tema kotta.
Me tahame kanda hoolt selle eest, et Tema kojas oleks alati "toidust".
Et ei koguduses, omal maal või maailmas jääks ükski asi tegemata.
Soomes on kogudusi, kes saadavad iga kuu märkimisväärseid summasid
misjonitöö toetuseks üle maailma,
toetades seeläbi nii misjonäre kui kohalikke töötegijaid.
Tahaksin lugeda 1 Saamueli 3 peatükist.
Saamuel oli väike poiss ega olnud harjunud kuulma Jumala häält.
Nõnda võib olla meiegagi -
me ei taba igakord ära, kui Jumal räägib.
Mäletan hästi, kuidas aastaid tagasi Stockholmis ühel koosolekul kõneldes
tabasid mind sellised köhahood, et mul oli raskusi jätkamisega.
Peale teenistuse lõppu tuli aga üks mees mu juurde ja ütles:
"Hr.Westergard, siin polnud tegu mingi tavapärase köhahooga,
vaid tunnetuse sõnaga.
Oleksid pidanud mõistma Jumala ilmutust selles,
et kellelgi on köhaga probleeme.
Sest sul endal ju tegelikult polnud ja need tabasid sind kõne keskel.
Nii et, kui oleksid küsinud, kas siin on kedagi köha ja kurgu probleemidega,
oleksid saanud paluda selle inimese eest."
Nii et ta aitas mind seeläbi edasi ja ma olen mõistnud,
et Jumal võib ilmutada eriasju erinevatel viisidel.
Kas läbi mõne mõtte või pildi
ja vahel ka läbi mingi kindla tunnetuse, mida Jumala Vaim kinnitab.
Nii et Saamuel õppis tasapisi kuulama Jumala häält
ja preester Eeli aitas teda selles.
Kuid kui Saamuel sai suuremaks, siis Jumal kinkis talle
ühtaegu kutse kui ka vastutuse olla prohvetiks Iisraelis.
1 Saamueli 3:19 "Ja Saamuel kasvas ning Issand oli temaga
ega lasknud ainsatki oma sõna tühja minna.
Ja kogu Iisrael Daanist kuni Beer-Sebani sai teada,
et Saamuelist oli saanud ustav Issanda prohvet.
Ja Issand näitas ennast edaspidigi Siilos,
sest Issand ilmutas ennast Siilos Saamuelile Issanda sõna läbi."
Siin mainitakse Siilot ja seda, et Jumal ilmutas ennast seal,
tingides selle, et Jumala Sõna läks välja kogu Iisraelile.
Kogu rahvas sai osa Jumala prohvetlikust sõnumist.
Kuid Jumal ilmus ühes kindlas paigas ehk võib ka öelda - templis.
Jumal ilmutas end oma templis.
Küsimus polnud selles, et rahvas ärkas neljapäeva hommikul
ja korraga mõistis, mida kõike Jumal neile ilmutanud on.
Ei! Me vajame midagi enamat!
Usun, et kui Jumal kõneleb,
siis Ta kõneleb usaldusväärsete allikate kaudu.
Ma ei usu, et peaksime jooksma ühest kohast teise
ühe ja teise prohveti juurde,
kuna mõni prohveteering meile ei meeldinud
või otsime pidevalt kinnitust. Prohvetid, prohvetid!
Meil pole mitte midagi prohvetite vastu, kohe kindlasti mitte!
Kuid me usume, et kui Jumal kõnetab, aitab ja juhatab meid,
siis Ta kasutab selleks erinevaid kanaleid.
Minu enda jaoks on äärmiselt kinnitav ja usaldusväärne,
kui Ta on kasutanud selleks minu enda karjast - mu pastorit,
kes on saanud rääkida mu ellu.
Ma tean, kes ta on ja millist elu ta elab.
Ma tean, et ta on Jumala mees,
nii et on väga kerge temalt Jumala sõnumeid vastu võtta.
Ei pea kunagi mõtlema: "Mis asi see veel oli?"
või et öeldu oli vastuolus koguduses õpetatuga.
Jumal muudab selle kõik väga turvaliseks me jaoks.
Igal juhul - Jumal ilmutas end Siilos läbi Saamueli
ja Jumala rahva arv kasvas.
Vaatame ka 1 Ajaraamatu 28-29 ptk, kus on juttu templi ehitamisest.
Taavet tahtis ehitada Jumalale paiga, kus Ta võiks ilmuda
ja kuhu Tema rahvas võiks kokku tulla.
Kuid kuna Taaveti käed olid "verised" tänu sõdalaseks olemisele,
ei saanud ta seda teha.
Küll aga sai tema poeg Saalomon teha seda tema eest.
1 Ajaraamatu 28 ptk-s räägib Taavet sellest, kuidas kõik oli
ja miks tema ei saanud templit ehitada.
Kuid sealt edasi läks templiehitus lahti, kui juba Saalomon oli kuningas.
Ja kui tempel valmis sai ning nad seal palvetama hakkasid,
ta koges, kuidas Jumal ilmus talle väga võimsal ja imelisel moel.
Kuid see kõik juhtus templis!
Me võiks ju küsida, miks see ei võinud sündida
tema elutoas või magamistoas?
Loomulikult suhtles ta Jumalaga sealgi,
kuid usun, et see näide näitab meile, et Ta on rajanud meile ühe turvapaiga,
mis Uue Testamendi kontekstis tähendab kogudust.
Jumala kogudus, millega võime ja peamegi liituma,
kogedes, kuidas Jumal aitab meid nii mitmel erimoel,
kui hoiame Tema ja Ta koguduse ligi.
Me jätkame selle teemaga veel edaspidigi,
sest Jeesus tahab aidata meid.
Kuid nüüd me palume üheskoos.
Tahame aidata sind ja öelda: "Tere tulemast jumalariiki!"
Sa võid sündida vaimselt uuesti,
nii et oleme kui "ämmaemandad", et sind aidata selles.
Kutsu Jeesus oma ellu, palvetades meie järel.
Ja kui oled seda teinud, anna meile kindlasti teada.
Ühtlasi aga tea ka, et midagi väga ehedat ja reaalset muutub,
kui avad end Jumalale.
Ütle: Tänu Sulle, Jeesus,
et Sa kõnetad mind.
Ma kuulen Su häält
ja mõistan Su kutset.
Sa tahad saada kontakti minuga
ja tahad aidata mind.
Mul pole mingit võimalust ilma Sinuta.
Tule mu ellu!
Andesta mu patud.
Kingi mulle uus elu.
Lase mul kogeda,
kuidas Jumala Vaim tuleb mu ellu
ja tunnistab ühes minu südamega,
et minagi olen Jumala laps.
See sünnib just praegu.
Aitäh Sulle selle eest!
Aamen.
Kui palusid seda palvet, siis Jeesus tuli su ellu.
Sa sündisid vaimulikult uuesti
ja jumalasulasena tahan kuulutada sulle,
et kõik su patud on andeks antud!
Oled nüüd Jumala laps; uus loodu, kes teel taeva poole.
Helista meile, et võiksime aidata sind edasi sel teekonnal
või võta ühendust mõne tõsiusklikuga, kes saab sind samuti juhendada.
Olgu Jumal sinuga ja näeme taas nädala pärast!
Tõlge: Anne-Ly Raukas